AGENȚIA PENTRU PROTECȚIA MEDIULUI ILFOV

Nr. ieșire: .........

**DECIZIA ETAPEI DE ÎNCADRARE  
Nr. ...... din 21.08.2024**

Ca urmare a solicitării de emitere a acordului de mediu adresate de **S.C. MADCOM STEEL S.R.L.** cu sediul în București, sector 4, bd. Gheorghe Șincai, nr. 15b, et. 1, ap. 10, înregistrată la APM Ilfov cu nr. 5544/08.03.2024, cu completarile ulterioare, în baza:

* **Legii nr. 292/2018** privind evaluarea impactului anumitor proiecte publice şi private asupra mediului, cu modificările şi completările şi ulterioare;
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin Legea nr. 49/2011, cu modificarile si completarile ulterioare, autoritatea competentă pentru protecţia mediului APM Ilfov decide, ca urmare a consultărilor desfăşurate în cadrul şedinţei Comisiei de Analiză Tehnică din data de 03.07.2024, că proiectul „*construire stație mixtă de distribuție carburanți (cabină stație, copertină cu link, insule pompe, terasă acoperită, elemente de identificare-semnalistică, santinelă 20 m, skid GPL, spălătorie auto (4 boxe), instalații aferente amenajări exterioare, accese auto, împrejmuire teren, post trafo, organizare de șantier, utilități”,* propus în Popești Leordeni, Sos. Olteniței, T 24, P 516/5, LOT 1*,* judetul Ilfov, nu se supune evaluării impactului asupra mediului, nu se supune evaluării adecvate si nu se supune evaluării impactului asupra corpurilor de apă.

Justificarea prezentei decizii:

**I. Motivele pe baza cărora s-a stabilit neefectuarea evaluării impactului asupra mediului sunt următoarele:**

a) proiectul nu se incadreaza in prevederile Legii nr. 292/2018, anexa nr. 1;

b) proiectul se incadreaza in prevederile anexei 2 la Legea nr. 292/2018, la punctul pct. 10 lit. a) *proiecte de dezvoltare a unitatilor/zonelor industriale*;

c) titularul și APM Ilfov au mediatizat în presa locală, la sediul autorității locale – Primăria orașului Popești Leordeni, cât și pe pagina web atât depunerea solicitării acordului cât și decizia etapei de încadrare;

d). lipsa observațiilor din partea publicului interesat;

**II. Motivele pe baza carora s-a stabilit neefectuarea evaluarii adecvate sunt următoarele:**

a) proiectul propus nu intră sub incidența art. 28 din Ordonanța de urgență a Guvernului nr. 57/2007 privind regimul ariilor naturale protejate, conservarea habitatelor naturale, a florei și faunei sălbatice, aprobată cu modificări și completări prin Legea nr. 49/2011, cu modificările și completările ulterioare.

**III. Motivele pe baza cărora s-a stabilit neefectuarea evaluării impactului asupra corpurilor de apă:**

Investiția propusă nu necesită elaborarea studiului de evaluare a impactului asupra corpurilor de apă, conform Adresei nr. 5497/12.06.2024 emisă de A.N. “APELE ROMÂNE” - Administrația Bazinală de Apă ARGEȘ-VEDEA-Sistemul de Gospodărire a Apelor Ilfov –București si inregistrata la APM ILFOV nr. 12320/13.06.2024.

**1. Caracteristicile proiectului:**

**1.1. Descrierea proiectului:**

Pe amplasamentul analizat, in suprafata de **6552,00 mp**, beneficiarul intentioneaza sa construiasca o statia mixta de distributie carburanti la autovehicule (benzina, motorina, GPL), care sa corespunda standardelor actuale.

Statia de distributie carburanti va avea in componenta urmatoarele:

* Cabina statie (magazin), Sc= 200,09 mp;
* Terasa acoperita in sistem pergola, Sc= 59,64 mp;
* Copertina metalica, Sc = 401,44 mp;
* Insule distribuitoare carburanti (4 buc.):
* doua insule, 2 pompe multiprodus bifrontale;
* o insula, o pompa monoprodus rapida si distribuitor AdBlue;
* o insula libera;
* Rezervoare subterane stocare carburanti, 2x60 mc;
* Rezervor subteran stocare AdBlue, 5 mc;
* Spalatorie auto manuala tip Jetwash (4 boxe)
* 2 boxe acoperite, Sc=68,97 mp;
* 2 boxe neacoperita, S=50,40 mp;
* Zona curatare, 4 locuri, dotata cu 2 posturi aspirator;
* SKID GPL si copertina;
* Post de transformare, Sc=7,80 mp;
* Pole-sign (santinela) si totem preturi, H=20,00 m;
* Camin guri descarcare;
* Bloc guri aerisire;
* Separator de hidrocarburi SH1, QSH1=8-10 l/s;
* Separator de hidrocarburi SH2, QSH2=6 l/s;
* Separator namol SN, VSN=5000 l;
* Separator de grasimi SG, QSG=2 l/s;
* Bazin vidanjabil BV, etans, cu VBV=25 mc;
* Bazine de retentie BR1 si BR2, etans, cu VBR1=100 mc, VBR2=100 mc;
* Rezervor subteran pentru incendiu RI, cu VRI=54 mc, si cabina tehnica externa;
* Foraj pentru alimentarea cu apa, Ø160 HFH1=50 m;
* Foraje de monitorizare calitate apa subterana Ø140 HFM1=15m,HFM2=20m
* Platforma descarcare cisterna carburanti;
* Platforma descarcare GPL;
* Platforma colectare deseuri;
* Zona descarcare marfa;
* Zona incarcare electrica autoturisme – 2 posturi ce deservesc 4 locuri;
* Parcare auto – 18 locuri, din care 2 locuri handicap, 4 locuri camioane;
* Panou publicitar LED;
* Platforma beton;
* Spatii verzi;
* Imprejmuire gard pe limita de proprietate;
* Instalatiile aferente:
* instalatii sanitare aferente (alimentare cu apa/ canalizare);
* instalatii electrice aferente;
* instalatiile tehnologice aferente.
* Accesul se va face pe latura de Nord-Vest a terenului, din D.N. 4 Bucuresti – Oltenita, dar si pe latura de Sud-Est din drumul de acces. Accesul rutier va fi vizibil marcat prin semne de circulatie, atat intrarea in interiorul terenului cat si iesirea din teren.
* Elementele de identificare semnalistica – logo luminoase si neluminoase specifice operatorului amplasate pe pazie cabina, pazie copertine, ecran cu LED, logo-uri cabina, logo-uri copertina pompe.

**Cabina statiei (spatiu comercial)**, cu **Sc=200,09 mp**. Este o constructie parter ce va indeplini functiunea generala de spatiu comercial, de operare standard a statiei de distributie carburanti. Spatiile interioare vor fi alcatuite din compartimentari usoare, din pereti gipscarton cu profile Knauf, cu grosime 100 mm. Structura de rezistenta a cladirii va fi alcatuita din profile metalice, stalpi si grinzi, profile metalice cu fundatii de beton armat. Inchiderile exterioare vor fi panouri tip „Sandwich” termoizolante din vata minerala de 10 cm. Tamplariile exterioare aluminiu alb, vor fi cu sistem de rupere de punte termica, gata vopsite din fabrica si geam dublu termoizolant termopan. Tamplarii interioare: usi interioare tip Dorma (usi glisante vopsite electrostatic) sau Domoferm furniruite orizontal Kronospan sau vopsite electrostatic , cu feronerie din inox. Instalatii clima ventilatii: consta intr-o instalatie de climatizare centralizata, cu agent termic obtinut de la o centrala termica electrica. Instalatii electrice: consta in instalatii electrice interioare pentru iluminat, alimentare echipamente dotari, instalatii avertizare incendiu, efractie, control data si sonorizare. Instalatii sanitare: consta in instalatii sanitare interioare pentru zonele sanitare si gastro.

Descrierea funcționala:

Proiectul a fost întocmit conform temei date de către beneficiarul investiţiei şi în conformitate cu legislaţia şi normele tehnice în vigoare la data întocmirii prezentei documentaţii.

Cabina stației va asigura următoarele funcţiuni:

1. SPATIU COMERCIAL:

1.1 ZONA VANZARE S = 68,88 mp

1.2 ZONA GASTRO & COFFEE S = 23,25 mp

2. CAMERA FRIGORIFICA S = 6,87 mp

3. HOL S = 7,34 mp

4. GRUP SANITAR FEMEI S = 6,20 mp

5. GRUP SANITAR BARBATI S = 6,87 mp

6. GRUP SANITAR PERS.DIZ. S = 3,29 mp

7. CAMERA PREPARARE S = 10,36 mp

8. HOL S = 10,30 mp

9. CAMERA TEHNICA S = 2,86 mp

10. BIROU S = 8,22 mp

11. MAGAZIE ALIMENTARE S = 6,73 mp

12. MAGAZIE NEALIMENTARE S = 6,26 mp

13. CAMERA PERSONAL S = 8,52 mp

14. GRUP SANITAR PERSONAL S = 2,30 mp

15. CAMERA IGINEIZARE PERS. S = 2,58 mp

Total suprafata utila Su = 180,83 mp

Total suprafata construita Sc = 200,09 mp

**Platforma de distributie carburanti, va avea in componenta:**

* 2 peroane cu 2 distribuitoare (pompe) multiprodus, bifrontale, pentru alimentarea cu carburanti a autovehiculelor, pentru 4 (patru) produse, dotate cu 8 (opt) furtunuri pentru livrarea carburantilor la debit normal pentru fiecare modul (furtun) si recuperator de vapori.
* 1 peron liber.
* 1 peron cu 1 distribuitor (pompa) debit marit, monoprodus, bifrontal, pentru alimentarea cu carburanti a autovehiculelor, dotat cu 2 (doua) furtunuri pentru livrarea carburantilor la debit normal pentru fiecare modul (furtun) si 1 distribuitor (pompa) bifrontal, dotat cu 2 (doua) furtunuri pentru alimentarea cu AdBlue a autovehiculelor.

Pompele de combustibil vor fi dotate cu recuperatori de vapori de combustibil din rezervoarele autoturismelor. Echipamentele de distribuire se vor instala pe platforme betonate aferente fiecarei pompe, din beton mozaicat slefuit cu rama de inox.

**Depozit stocare carburanti**

Statia va fi dotata cu doua rezervoare de stocare carburanti**(2x60mc)**, metalice, cu pereti dubli, montate subteran, cu capacitatea de stocare de 60 mc fiecare, unul monocompartimentat (60mc) si unul tricompartimentat(30mc+20mc+10mc), prevazute cu sisteme de recuperare a vaporilor COV (Conform etapa I – COV) pentru depozitare benzina si motorina. Rezervoarele de combustibil sunt prevazute cu guri de vizitare, pe care sunt montate racordurile pentru sondele de nivel, conductele de aerisire, conductele de descarcare combustibil, cele de aspiratie a pompelor si conductele pentru recuperarea vaporilor.

Capacitatea totala de stocare este de 120 mc, iar rezervoarele sunt repartizate astfel:

* R1/1 – 60 mc – depozitare motorina EvoDiesel
* R2/1 – 30 mc – depozitare benzina Evo95
* R2/2 – 20 mc – depozitare motorina EvoDiesel Plus
* R2/3 – 10 mc – depozitare benzina Evo98

Aceste echipamente vor fi montate in conformitate cu normele de zonare Ex in vigoare in Romania si a Normativului NP 004/05, NP 037/99, pentru asigurarea la foc intre limitele proprietatii.

Se estimeaza ca in cadrul statiei de distributie carburanti proiectate vor fi tranzitate anual urmatoarele cantitati de combustibili:

* Benzina – cca. 1500 mc/an
* Motorina – cca. 3000 mc/an

**Camin descarcare carburanti**. Produsele petroliere sunt descarcate in rezervoare (sistem cadere libera) prin racordurile gurilor de descarcare. Gurile de descarcare vor fi grupate intr-un camin metalic postat pe o platforma betonata care adaposteste gurile de descarcare carburanti per produs.

**Blocul gurilor de aerisire**. Este o confectie metalica ce grupeaza tevile de aerisire per produs de carburanti, avand rolul de colectare si aerisire ai vaporilor cu compusi organici volatili de la pompe, rezervoare si cisterna. Inaltimea este de cca. 5,00 m de la cota amenajata a terenului.

**Platforma descarcare cisterna**. Suprafata de stationare a cisternei la descarcare va fi situata la distanta de siguranta de cea mai apropiata pompa. Platforma betonata a fost proiectata cu respectarea conditiei de colectare a eventualelor scurgeri accidentale din zona de descarcare, intr-o gura de scurgere carosabila racordata la separatorul de hidrocarburi.

**Rezervor pentru stocare AdBlue**

Este un rezervor amplasat subteran, cu o capacitate de **5 mc**, cilindric, orizontal, cu pereti dubli si manta interioara din inox, pentru stocarea produsului AdBlue, montat subteran pe un radier din beton armat.

AdBlue este o solutie inodora, netoxica, pe baza de uree, care ajuta la reducerea oxizilor de azot din gazele de esapament ale autovehiculelor echipate cu motoare diesel.

Produsul AUS32, cunoscut sub denumirea comerciala AdBlue, nu este aditiv pentru motorina auto, acesta fiind adaugat intr-un rezervor suplimentar aflat in dotarea autovehiculelor cu motoare Diesel avand sistem SCR (reducere catalitica selectiva).

**Camin descarcare AdBlue**.Gura de descarcare pentru AdBlue va fi amplasata intr-un camin, constructie din metal, acoperit cu un capac metalic.

**Spalatorie auto manuala cu 2 boxe inchise + 2 boxe deschise**

Spalatoria auto manuala, tip jetwash, cu 2 boxe inchise **(Sc=68,97 mp)** si doua boxe deschise **(S=50,40 mp),** va avea amenajata platforma pentru spalare, cu echipamentele de spalare si panouri inchidere laterale, montate pe o structura metalica. Boxa deschisa nu va avea inchidere laterale si nici invelitoare. Platforma de spalare va fi executata din placa de beton armat finisata cu beton cuartit elicopterizata. Placa de beton suport a platformei va avea inglobat un sistem de incalzire electric al platformei de spalare.

Adiacent platformei de stationare a autoturismelor pentru spalare se vor monta pe laterale doua panouri de protectie, din material usor pe suport metalic, cu inaltimea de 3,00 m.

Proiectul va asigura dispunerea obiectelor astfel incat sa se respecte normele de siguranta a traficului in incinta, precum si zonarea mediilor cu pericol la explozie si respectarea distantelor de siguranta conform NP 004-03, OMTCT 1395/2006 si NP 037-99.

**Zona curatare si igienizare auto,** **cu 4 locuri**, dotata cu **2 aspiratoare auto**, amplasate pe platforma betonata.

Echipament aspirare auto:

* boxa table galvanizata
* dispozitiv de inchidere
* aparat de colectare fise
* furtun flexibil
* cap aspiratie
* putere instalata 400V / 50 Hz,
* putere aspirare 2 x 2200W, Vacuum max. 220 mbar
* putere de aspirare max. 5750 L/min
* dimensiuni 40cm (L), 90cm (A), 120cm (I)
* nivel de zgomot max. 56 dB la distanta de 1m

**Skid GPL si copertina metalica**

Instalatia monobloc de tip **SKID GPL** cu o capacitate de **5000 l** se va monta pe o platforma betonata cu suprafata de 21.44 mp si inaltime de 20 cm (de la nivelul carosabilului) si va avea o copertina de protectie. **Copertina metalica**, va avea dimensiunea in plan de 3,45 x 2,05 m (S = 7,07 mp) , înalţimea maxima de 3,00 m, fiind sprijinită pe doi stȃlpi metalici ce va avea o fundaţie izolată din beton armat. Iluminatul copertinei se va realiza cu un tub LED perimetral, alimentat din tabloul electric general. Acoperişul va fi curbat, cu învelitoare din policarbonat montat pe profile metalice.

Sistemul de distributie gaze petroliere lichefiate la autovehicule, tip dispencer, cuprinde:

* un recipient de stocare pentru GPL, suprateran, cu capacitate de max. 5000 l volum apa, echipat cu racorduri, aparatura de masura si control, ventile si armaturi de siguranta;
* o pompa centrifuga antrenata de un motor electric, pentru vehicularea GPL in faza lichida de la recipient spre pompa de distributie GPL la autovehicule;
* o pompa de distributie GPL la autovehicule, echipata cu furtun flexibil, pistol de alimentare, ventile, armaturi, aparatura de control si afisare si inregistrare mecanica sau electronica a consumului
* un ventil cu inchidere rapida, pe aspiratia pompei centrifuge, cu actionare la distanta, rezistent la actiunea focului;
* trasee de conducte si armaturi aferente pentru faza lichida, respectiv gazoasa;
* un filtru pe aspiratia pompei centrifuge ;
* un tablou de comanda pentru actionarea pompei centrifuge;
* cadru metalic pentru sustinerea echipamentelor;

Instalatia de distribuire gpl auto, cuprinde sisteme de control si de siguranta a operarii dintre care Sistemul electric de control cu urmatoarele elemente principale :

* panoul principal de control amplasat in cabina statie
* un tablou dispus in apropierea punctului de incarcare
* doua butoane de actionare a ventilelor cu inchidere rapida in caz de urgenta prevazute unul pe panoul principal si al doilea pe tabloul din apropierea punctului de incarcare
* copertina metalica protectie.

La amplasarea Instalatiei monobloc, in incinta statiei mixte de distributie carburanti vor fi respectate conditiile prevazute in Normativului NP 037 – 99 privind distantele de siguranta fata de obiectele componente ale statiei, si de asemenea conditiile prevazute in privind distantele de siguranta fata de constructiile invecinate incintei statiei, si prevederilor Prescriptiilor tehnice - Colectia ISCIR.

Dispunerea echipamentului va fi realizat astfel incat sa respecte normele de siguranta a traficului in incinta, precum si zonarea mediilor cu pericol la explozie.

**BILANT TERITORIAL :**

Suprafata teren = 6552,00 mp (Suprafata masurata rezultata dupa dezlipire)

Sc cabina statie = 200,09 mp

Sc copertina = 401,44 mp

Sc spalatorie = 68,97 mp

Sc terasa = 59,64 mp

**Sc total = 730,14 mp**

Sd cabina statie = 200,09 mp

Sd copertina = 401,44 mp

Sd spalatorie = 68,97 mp

Sd terasa = 59,64 mp

Sd trafo = 7,80 mp

**Sd total = 737,94 mp**

P.O.T.= 11 %

C.U.T.= 0.1

S boxa libera = 50,40 mp

S platf. carosabila = 3042,04 mp

S platf. descarcare = 88,50 mp

S platf. SKID = 21,44 mp

S platf. menajera = 19,25 mp

S post trafo = 7,80 mp

S trotuare = 221,82 mp

S spatii verzi = 1738,00 mp

S parcare = 632,61 mp

Locuri de parcare totale = 14 locuri autoturisme (din care 2 pentru persoane cu dizabilitati), 4 locuri pentru camioane, 4 locuri pentru incarcare electrica.

**Utilități:**

a) **ALIMENTAREA CU APA**

Sursa: subterana, prin intermediul unui foraj de exploatare (FH1) propus, cu adancimea HFH1=50 m, echipat cu coloana din PVC Ø160mm, Qexpl=1,0 l/s pentru alimentarea cu apa a tuturor consumatorilor statiei. Daca la adancimea recomandata prin Referatul de expertiza hidrogeologica nr. 315/23.04.2024 forajul nu intercepteaza un strat impermeabil, se va continua saparea pana la interceptarea acestuia. Coordonatele topografice preliminare, in sistem de referinta STEREO 70, ale forajului de exploatare propus, sunt:

FH1: X(N) = 317563,19; Y(E) = 596990,56

Apa prelevata din forajul de exploatare propus va fi utilizata in urmatoarele scopuri:

- potabil si igienico-sanitar – pentru personalul statiei si pentru persoanele aflate in tranzit, prin instalatiile grupului sanitar si in activitatea de fast-food.

- spalatoria auto tip Jetwash – pentru spalarea autovehiculelor.

- intretinerea spatiilor verzi – prin hidrantii de gradina si igienizarea peronului pompelor.

- rezerva intangibila de apa pentru incendiu.

**Alimentarea cu apa pentru stingerea incendiilor**

Apa necesara pentru combaterea incendiilor va fi asigurata printr-o rezerva de apa pentru stingere incendiu (gospodarie de apa), alimentata din forajul de exploatare propus, formata din urmatoarele constructii, utilaje, echipamente si instalatii:

- rezervor de acumulare apa, avand volumul VBI = 54 mc, montat subteran;

- grup pompare pentru stingerea incendiilor;

- cabina tehnica tip container;

- conducta de distributie apa si un hidrant de incendiu.

Proiectul de executie al gospodariei de apa pentru incendiu face obiectul altei documentatii tehnice puse la dispozitie de furnizorul utilajelor.

b) **EVACUAREA APELOR UZATE**

**Apele uzate menajere**, provenite din zona gastro, preepurate printr-un separator de grasimi, Q = 2 l/s, impreuna cu cele provenite de la grupurile sanitare, vor fi colectate printr-o retea de canalizare din PVC cu diametre Dn=110-200mm si lungime L=47m, si vor fi evacuate in bazinul vidanjabil BV, cu VBV=25 mc.

Apele uzate menajere evacuate in bazinul vidanjabil vor fi vidanjate si preluate de operatori autorizati si vor indeplini conditiile prevazute de NORMATIV NTPA 002/2002 - privind conditiile de evacuare a apelor uzate in retelele de canalizare ale localitatilor si direct in statiile de epurare.

**Apele tehnologice, provenite din boxele de spalare** vor fi colectate prin intermediul canalelor colectoare, dotate cu camera de decantare, vor fi trecute printr-o instalatie de preepurare si recirculare, alcatuita dintr-un separator de namol cu V=5 mc, un separator de hidrocarburi cu qnom=6 l/s si o instalatie de tratare (reciclare) cu capacitatea nominala de tratare de 10 mc/h, dotata cu 2 filtre, unul cu zeolit si unul cu carbune activ, suflanta aer, sistem distributie lichide coagulante, bioactivatoare si dezinfectante, sistem de monitorizare si control parametrii de functionare.

Stocarea apei tratate se va efectua intr-un rezervor de acumulare cu volumul V=2000l.

Procesul consta in recuperarea, in proportie de 50%, a apei uzate rezultate din procesul de spalare, aceasta fiind epurata si tratata si reintrodusa in procesul tehnologic. Excesul de apa rezultat din procesul de epurare si tratare, care nu este retinut in bazinul de acumulare, este evacuat, prin intermediul unei conducte, in bazinul vidanjabil BV, cu VBV=25mc.

Reteaua de canalizare tehnologica va fi executata din teava PVC DN160-200mm si L=69m.

Apele tehnologice epurate si evacuate in bazinul vidanjabil vor fi vidanjate si preluate de operatori autorizati si vor indeplini conditiile prevazute de NORMATIV NTPA 002/2002 - privind conditiile de evacuare a apelor uzate in retelele de canalizare ale localitatilor si direct in statiile de epurare.

**Apele pluviale conventional curate**, provenite de pe copertina pompelor, de pe acoperisul cabinei statiei si acoperisul spalatoriei auto, cat si cele de pe caile de circulatie ale statiei, vor fi colectate prin intermediul coloanelor de canalizare si a gurilor de scurgere intr-o retea de canalizare din PVC Dn=110-160-250mm si lungime L=303m si vor fi evacuate in bazinele de retentie BR1 si BR2, cu VBR1 = 100mc si VBR2 = 100 mc.

**Apele potential impurificate cu hidrocarburi, provenite din zona peronului pompelor de distributie carburanti, din zona de stationare a cisternei pentru descarcare si zona parcarilor** vor fi colectate prin rigole carosabile si guri de scurgere si dirijate prin conducte PVC Dn=160-250mm si lungime L=138m, catre un separator de hidrocarburi, prevazut cu trapa de namol, clasa I, dotat cu filtru coalescent si obturator flotant construit in conditiile seriei de standarde SR EN 858, avand un debit nominal de: qnom = 8-10l/s si vor fi evacuate in bazinele de retentie BR1 si BR2, cu VBR1 = 100 mc si VBR2 = 100 mc.

Apele pluviale conventional curate si cele epurate, evacuate in BR1 si BR2, vor fi descarcate la teren sau vidanjate (in caz de ploi torentiale) si preluate de operatori economici autorizati si si vor respecta HG 188/2002 cu modificarile si completarile ulterioare - NTPA 001/2002 privind stabilirea limitelor de incarcare cu poluanti a apelor uzate industriale si urbane la evacuarea in receptorii naturali.

1.2. Cumularea cu alte proiecte: proiecte de dezvoltare a zonei cu funcțiune mixtă.

1.3. Utilizarea resurselor naturale: In perioada de constructie vor fi folosite urmatoarele resurse naturale: apa si nisip.

In perioada de functionare vor fi folosite urmatoarele resurse naturale: apa.

Toate materialele de construire vor fi furnizate de agenti economici autorizati, iar apa necesara executiei lucrarilor va fi prelevata din reteaua interna de alimentare cu apa sau prin furnizori.

1.4. Productia de deseuri:

Tipurile de deseuri generate pe amplasament in urma **lucrarilor de construire** sunt:

* deseuri metalice feroase si neferoase **(cod deseu: 17 04 05);**
* deseuri menajere **(cod deseu 20 03 01);**
* deseuri de ambalaje **(cod deseu 15 01 01 si 15 01 02);**
* deseuri din constructii: pamant si pietre **(cod deseu 17 05 04);**

Cantitatile de deseuri generate in etapa de construire vor fi in **cantitati foarte mici**, intrucat toate materialele vor fi aduse pe amplasament in cantitati corespunzatoare anvergurii reduse a proiectului.

Tipurile de deseuri generate pe amplasament in **perioada de functionare** a statiei mixte de distributie carburanti vor fi:

* deseuri menajere **(cod deseu 20 03 01);**
* deseuri de ambalaje **(cod deseu 15 01 01 si 15 01 02);**
* slam din rezervoare **(cod deseu 05 02 02\*);**
* namoluri de la separatorul de ulei/apa **(cod deseu 13 05 02\*);**
* ulei de la separatoarele de ulei/apa **(cod deseu 13 05 06\*);**

Cantitatile de deseuri produse in timpul exploatarii obiectivului, urmeaza sa fie determinate ulterior, in timpul functionarii.

1.5. Emisii poluante, zgomot si alte surse de disconfort:

***Instalatii pentru retinerea si dispersia poluantilor in atmosfera***

**In perioada de executie**, ca masuri de protectie se impun cele din categoria masurilor preventive, realizabile prin supravegherea functionarii utilajelor in limitele proiectate, iar in cazul aparitiei unei defectiuni se impune depistarea rapida a acesteia, urmata de remedierea ei in scurt timp.

Pentru diminuarea impactului asupra calitatii aerului, se vor lua urmatoarele masuri suplimentare in perioada de executie a lucrarilor:

* prevenirea ridicarii prafului din zona de desfasurare a lucrarilor de executie prin actiuni de stropire in perioadele de vreme uscata;
* utilizarea in perioada de executie exclusiv a unor echipamente si utilaje noi, conforme din punct de vedere tehnic cu cele mai bune tehnologii existente;
* asigurarea unui management corect al materialelor utilizate;
* reducerea vitezei de circulatie pe drumurile de acces a vehiculelor grele pentru transportul materialelor;
* oprirea motoarelor vehiculelor in intervalele de timp in care se realizeaza descarcarea/ incarcarea materialelor;
* oprirea motoarelor utilajelor in perioadele in care nu sunt implicate in activitate;
* in cazul vehiculelor deschise de transport al materialelor necesare executiei lucrarilor, precum si al deseurilor rezultate, se vor utiliza prelate de protectie pentru limitarea emisiilor de particule in atmosfera;
* se va urmari curatarea mijloacelor care intra in contact cu praful si noroiul pentru a impiedica raspandirea acestuia;
* lucrarile de manevrare a maselor de pamant se vor executa in urma umectarii materialului;
* acoperirea depozitelor de moloz ce pot genera pulberi, mai ales in perioadele cu vanturi puternice.

**In perioada de exploatare** a statiei de distributie carburanti, aceasta va avea in dotare urmatoarele instalatii pentru limitarea poluantilor in atmosfera:

* sistem de recuperare a vaporilor la gura de descarcare carburanti, rezervoare, pompe, conform certificat COV;
* conducta de aerisire rezervoare, dotata la partea superioara cu opritori de flacari si amplasata la inaltimea de H = 4.00 m;
* viteza redusa de descarcare din autocisterne.

***Protectia impotriva zgomotului si a vibratiilor***

* ***Sursele de zgomot si de vibratii***

**In perioada de executie** a lucrarilor, sursele de zgomot si de vibratii vor avea un caracter temporar, acestea fiind generate de activitatile de construire si de traficul rutier.

Se vor utiliza autovehicule si utilaje omologate si conforme cu normele tehnice in vigoare, iar zgomotul si vibratiile produse de acestea vor fi in limite legale.

**In perioada de exploatare** sursele de zgomot si vibratii vor fi nesemnificative, acestea fiind generate de traficul produs de tranzitarea clientilor prin statia de distributie carburanti.

* ***Amenajarile si dotarile pentru protectia impotriva zgomotului si vibratiilor***

**In perioada de constructie**, pentru limitarea efectelor zgomotului generat, sunt propuse urmatoarele masuri suplimentare:

* utilizarea de echipamente si utilaje performante, cu un nivel redus de zgomot;
* efectuarea verificarilor tehnice periodice ale autovehiculelor implicate in proiect si mentinerea acestora intr-o stare corespunzatoare de functionare;
* oprirea motoarelor utilajelor si vehiculelor de transport in perioadele in care nu sunt implicate in realizarea lucrarilor.
* pentru a reduce disconfort, lucrarile de executie se vor desfasura numai in timpul zilei; se interzice executia lucrarilor pe timpul noptii;
* se va minimiza zgomotul si vibratiile produse de catre operatiuni in conformitate cu o buna practica;
* masinile care nu sunt utilizate permanent vor fi oprite in intervalul in care nu se lucreaza sau vor fi date la minim;
* limitarea vitezei de circulatie a utilajelor in santier la 5 km/ora.

Sursele de zgomot prezentate anterior pot avea un potential impact asupra personalului direct implicat in aceste activitati. Pentru acesta disconfortul fonic poate fi diminuat prin respectarea normelor de sanatate si securitate a muncii, respectiv folosirea echipamentelor speciale pentru protectia personala.

**In exploatare**, impactul este nesemnificativ si nu sunt necesare masuri speciale de reducere a zgomotului.

**2. Localizarea proiectului:**

2.1. Utilizarea existentă a terenului: conform Certificatului de Urbanism nr. 769323/26.02.2024, emis de Primaria orasului Popesti - Leordeni, terenul este situat in intravilanul localității conform PUZ aprobat prin HCL NR. 20/28.07.2010.

2.2. relativa abundenţă a resurselor naturale din zonă, calitatea şi capacitatea regenerativă a acestora: proiectul nu are impact asupra resurselor naturale din zona;

2.3. capacitatea de absorbţie a mediului, cu atenţie deosebită pentru:

a) zonele umede – nu este cazul;

b) zonele costiere – nu este cazul;

c) zonele montane şi cele împădurite – nu este cazul;

d) parcurile şi rezervaţiile naturale – nu este cazul;

e) ariile clasificate sau zonele protejate prin legislaţia în vigoare, cum sunt: zone de protecţie a faunei piscicole, bazine piscicole naturale şi bazine piscicole amenajate, etc.: nu este cazul;

f) zonele de protecţie specială, mai ales cele desemnate prin O.U.G. nr. 57/2007 cu modificările şi completările ulterioare, zonele prevăzute prin Legea nr. 5/2000 privind aprobarea Planului de amenajare a teritoriului, conform prevederilor Legii apelor nr. 107/1996, cu modificările şi completările ulterioare, şi Hotărârea Guvernului nr. 930/2005 pentru aprobarea Normelor speciale privind caracterul şi mărimea zonelor de protecţie sanitară şi hidrogeologică: nu este cazul;

g) ariile în care standardele de calitate a mediului stabilite de legislaţie au fost deja depăşite: nu s-a înregistrat o astfel de situatie;

h) ariile dens populate: nu este cazul;

i) peisajele cu semnificaţie istorică, culturală şi arheologică: nu este cazul.

**3. Caracteristicile impactului potential: se iau în considerare efectele semnificative posibile ale proiectelor, în raport cu criteriile stabilite la pct. 1 si 2, cu accent deosebit pe:**

a) extinderea impactului: aria geografică şi numărul persoanelor afectate: nu este cazul;

b) natura transfrontalieră a impactului: nu este cazul;

c) mărimea şi complexitatea impactului: redusa;

d) probabilitatea impactului: redusă, în timpul realizării lucrărilor de construcţii;

e) durata, frecvenţa şi reversibilitatea impactului: redus în perioada desfăşurării lucrărilor de execuţie şi impact redus în timpul utilizarii imobilului.

**4. Conditiile de realizare a proiectului:**

- Investiţia şi organizarea de şantier se vor realiza în condiţiile impuse prin Certificatul de Urbanism nr. 769323/26.02.2024, emis de Primaria orasului Popesti - Leordeni, precum si prin avizele sau acordurile emise de instituţiile menţionate în acesta.

- Se vor respecta prevederile AVIZULUI TEHNIC COV DE PROIECT Nr. DIE 018224-00-A.T.P. din 30.07.2024;

- Se vor respecta prevederile Notificării privind asistența de specialitate nr. 801/12.06.2024 emis de D.S.P. ILFOV;

- Se vor respecta prevederile avizului de securitate la incendiu nr. 429/24/SU-BIF-A-SI din 07.08.2024 emis de ISU ”Dealul Spirii” București – Ilfov;

- Se vor asigura lucrari si dotari speciale ce apar ca necesare pe parcursul desfasurarii activitatii in vederea respectarii prevederilor legale in domeniul protectiei mediului;

- Operatorul are obligatia se asigure o dotare corespunzatoare cu mijloace, structuri, dotari materiale si sisteme de management adecvate pentru interventie in caz de accident in scopul protejarii, la un nivel ridicat, a sanatatii populatiei si mediului;

- La finalizarea investiției se va solicita și obține autorizație de mediu, conform Ord. 1798/2007;

- Indicatorii de calitate ai apelor uzate menajere evacuate prin vidanjare, se vor incadra in limitele impuse de H.G. nr. 188/2002 anexa 2 - NTPA 002/2002, modificat si completat de H.G. nr. 352/2005;

- Indicatorii de calitate ai apelor uzate pluviale evacuate pe spațiul verde sau preluate prin vidanjare, se vor incadra in limitele impuse de H.G. nr. 188/2002 anexa 3 - NTPA 001/2002, modificat si completat de H.G. nr. 352/2005;

- Se vor respecta prevederile O.U.G. nr. 195/2005 privind protectia mediului cu modificarile si completarile ulterioare.

-Pe durata execuţiei lucrărilor se vor lua măsuri pentru respectarea legislaţiei privind protecţia mediului în vigoare (STAS 12574/1987, SR 10009/2017, Ord. nr. 462/1993 si H.G. nr.1756/2006 privind limitarea nivelului emisiilor de zgomot în mediu produs de echipamentele destinate utilizarii in exteriorul cladirilor).

- Se vor respecta prevederile Legii nr. 104/2011, cu completarile si modificarile ulterioare, privind calitatea aerului inconjurator.

- Se vor respecta prevederile Ordinului nr. 756/1997 cu privire la factorul de mediu sol.

- Gospodărirea materialelor de construcţie se va realiza numai în limita terenului deţinut, fără deranjarea vecinătăţilor.

- Se vor respecta prevederile O.U.G. nr. 92/2021 privind regimul deseurilor, modificat si completat.

- Se vor lua măsuri de protecţie antifonică în zona de lucru a şantierului.

- Se vor respecta prevederile Ordinului nr. 119/2014 emis de Ministerul Sănătăţii cu modificarile si completarile ulterioare.

- Se vor respecta prevederile Legii nr. 61/1991, modificata, privind sanctionarea faptelor de incalcare a unor norme de convietuire sociala, a ordinii si linistii publice.

- Se vor amplasa panouri de informare a cetăţenilor asupra viitoarelor construcţii şi modificări ale zonei, asigurându-se protecţia circulaţiei pietonale şi auto în zonă.

- Deşeurile şi materialele rezultate din activitatea de construcţie şi montaj vor fi obligatoriu îndepărtate din zonă pe baza unui contract încheiat cu un prestator autorizat. Este interzisă depozitarea necontrolată a deşeurilor rezultate.

- Se interzice poluarea solului cu carburanţi, uleiuri rezultate în urma operaţiilor de staţionare, aprovizionare, depozitare sau alimentare cu combustibili a utilajelor şi mijloacelor de transport în timpul construirii, datorită funcţionării necorespunzătoare a acestora. În cazul unor poluări accidentale se vor lua măsuri pedoameliorative.

- Se vor lua măsuri pentru diminuarea emisiilor de pulberi din zona şantierului prin umectarea spaţiului de lucru sau acoperirea pe cât posibil a acestuia.

- La ieşirea din şantier, se vor curăţa roţile autovehiculelor şi a altor utilaje, pentru a preveni transferul de moloz în afara amplasamentului pe drumurile publice; pe durata organizării de şantier se vor monta panouri de protecţie.

- Se vor respecta prevederile Regulamentului General de Urbanism aprobat prin H.G. nr. 525/1996 în ceea ce priveste constructiile, parcarile si necesarul de spatiu verde.

- Se va respecta legislatia de urbanism in vigoare.

- Se va amenaja si intretine spatiul verde din incinta.

- Se vor respecta prevederile Legii apelor nr. 107/1996 cu modificările și completările ulterioare.

- Activitatea se va putea desfășura numai cu respectarea reglementărilor stabilite conform planurilor urbanistice aflate în vigoare, cu privire la funcțiunea zonei, aprobate conform legii. În condițiile în care se va constata că activitatea nu este compatibilă cu funcțiunea zonei, stabilită conform legii și/sau că funcționarea obiectivului generază disconfort de orice natură, pentru așezările umane sau pentru factorii de mediu, activitatea va fi reevaluata.

- Se vor utiliza echipamente, utilaje, vehicule în stare optimă de funcționare sau de generație recentă, prevăzute cu sisteme de reținere a poluantilor;

- Se va respecta durata de timp stabilită pentru implementarea proiectului.

- Lucrările se vor efectua fără a afecta proprietăţile invecinate;

- Operatorul are obligatia sa asigure dotari corespunzatoare cu mijloace, structuri, dotari materiale si sisteme de management adecvate in scopul protejarii, la un nivel ridicat, a sanatatii populatiei si a mediului;

- Dupa finalizare investiției se va solicita și obține autorizație de mediu conform prevederilor Ord. 1798/2007 pentru aprobarea Procedurii de emitere a autorizației de mediu, cu modificările și completările ulterioare;

Pentru legalitatea si autenticitatea documentelor depuse la dosar se face raspunzator titularul proiectului. Conform art. 21, alin.(4) din OUG. 195/2005 privind protectia mediului, aprobată cu modificări și completări prin Legea nr. 265/2006, cu modificările și completările ulterioare ”răspunderea pentru corectitudinea informaţiilor puse la dispoziţia autorităţilor competente pentru protecţia mediului și a publicului revine titularului proiectului”.

       Conform prevederilor Legii nr. 292/2018:

 - anexa 5, art. 43, alin. (3) la finalizarea proiectelor publice si private care au facut obiectul procedurii de evaluare a impactului asupra mediului, autoritatea competenta pentru protectia mediului care a parcurs procedura verifica respectarea prevederilor deciziei etapei de incadrare;

 - anexa 5, art. 43 alin. (4) procesul - verbal intocmit in situatia prevazuta la alin. (3) se anexeaza si face parte integranta din procesul - verbal de receptie la terminarea lucrarilor.

Prezenta decizie este valabilă pe toată perioada de realizare a proiectului, iar în situația în care intervin elemente noi, necunoscute la data emiterii prezentei decizii, sau se modifică condițiile care au stat la baza emiterii acesteia, titularul proiectului are obligația de a notifica autoritatea competentă emitentă.

 În conformitate cu prevederile OUG nr.195/2005, aprobată prin Legea nr.265/2006 privind protectia mediului, cu modificările și completările ulterioare - "Art. 15 alin (2) lit a - «Titularii proiectelor au obligaţia de a notifica autoritatea competentă pentru protecţia mediului dacă intervin elemente noi, necunoscute la data emiterii actelor de reglementare, precum și asupra oricăror modificări ale condiţiilor care au stat la baza emiterii actelor de reglementare, înainte de realizarea modificării»;

          Conform prevederilor Legii nr. 292/2018:

    - anexa 5, art. 34, alin. (1) titularul de proiect are obligația de a notifica în scris autoritatea competentă pentru protecţia mediului despre orice modificare sau extindere a proiectului survenită după emiterea deciziei etapei de încadrare, acordului de mediu și anterior emiterii aprobarii de dezvoltare.

    Prezentul act de reglementare stabileste conditiile de realizare a proiectului din punct de vedere al protectiei mediului. Alte conditii privind implementarea proiectului vor fi impuse de institutiile/autoritatile cu atributii in domeniu.

In cazul in care proiectul nu se incadreaza in functiunea zonei, decizia de emitere/respingere a aprobarii de dezvoltare revine autoritatii administratiei publice locale.

Nerespectarea prevederilor prezentului act de reglementare se sancţionează conform prevederilor legale în vigoare

Răspunderea pentru corectitudinea informațiilor puse la dispoziția autorității competente pentru protecția mediului și a publicului revine în întregime titularului proiectului.

Draftul deciziei etapei de încadrare a fost afisat spre consultare pe site APM Ilfov: [www.apmif.anpm.ro](http://www.apmif.anpm.ro).

Orice persoană care face parte din publicul interesat și care se consideră vătămată într-un drept al său ori într-un interes legitim se poate adresa instanței de contencios administrativ competente pentru a ataca, din punct de vedere procedural sau substanțial, actele, deciziile ori omisiunile autorității publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ [nr. 554/2004](https://lege5.ro/Gratuit/gu3dsojy/legea-contenciosului-administrativ-nr-554-2004?d=2018-12-11), cu modificările și completările ulterioare.

Se poate adresa instanței de contencios administrativ competente și orice organizație neguvernamentală care îndeplinește condițiile prevăzute la art. 2 din Legea nr.292/2018 privind evaluarea impactului anumitor proiecte publice și private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorității publice competente care fac obiectul participării publicului se atacă în instanță odată cu decizia etapei de încadrare.

Înainte de a se adresa instanței de contencios administrativ competente, persoanele prevăzute la art. 21 din Legea nr.292/2018 privind evaluarea impactului anumitor proiecte publice și private asupra mediului au obligația să solicite autorității publice emitente a deciziei prevăzute la art. 21 alin. (3) sau autorității ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoștința publicului a deciziei.

Autoritatea publică emitentă are obligația de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluționare a plângerii prealabile prevăzută la art. 22 alin. (1) este gratuită și trebuie să fie echitabilă, rapidă și corectă.

Prezenta decizie poate fi contestată în conformitate cu prevederile Legii nr.292/2018 privind evaluarea impactului anumitor proiecte publice și private asupra mediului și ale Legii [nr. 554/2004](https://lege5.ro/Gratuit/gu3dsojy/legea-contenciosului-administrativ-nr-554-2004?d=2018-12-11), cu modificările și completările ulterioare.

**DIRECTOR EXECUTIV,**

**Corina Ecaterina NECULA-CIOCHINĂ**

|  |  |  |  |
| --- | --- | --- | --- |
| Nume și Prenume | Funcția | Data | Semnătura |
| Avizat: Alin Romeo Ciprian STANCIU | Șef Serviciu A.A.A., | .2024 |  |
| Întocmit:Iuliana GRIGORAȘ | Consilier superior | .2024 |  |